Wanneer moet ek bande omruil? - Jou Geld | Solidariteit WêreldJou Geld | Solidariteit Wêreld
Tuis › 2016-besparings › Wanneer moet ek bande omruil?
Wanneer moet ek bande omruil?
Kontroleer jou banddruk maandeliks en voor 'n lang reis. Kontroleer terselfdertyd die diepte van die bandloopvlakgroewe en kyk of daar enige teken van skade aan die bandwand of ongelyke slytasie is. As jy twyfel, vra raad by n 'n opgeleide banddeskundige, wat vir jou sal kan sê of die band geskik is vir verdere gebruik.
Bande het nie 'n voorspelbare leeftyd nie. Dit maak nie saak wanneer die bande vervaardig is nie. Bande verouder al word hulle nie gebruik nie, of net af en toe gebruik. Daar is baie faktore wat die leeftyd van 'n band sal beïnvloed soos temperatuur, instandhouding, stoortoestande en gebruik, las, spoed, druk sowel as rystyl. Dit sal 'n groot invloed uitoefen op die dienslewe wat jy van jou bande kan verwag.
Hoe oud is te oud? Die vyfjaartoets
Na vyf jaar of langer diens behoort jou bande minstens een maal per jaar deeglik ondersoek te word. As dit nodig word, volg die voertuigvervaardiger se aanbevelings in verband met die vervanging van die oorspronklike bande.
Indien die bande 10 jaar na hul vervaardigingsdatum (kyk hoe om 'n bandwand te lees) nog nie vervang is nie, beveel Michelin aan dat hulle as 'n voorsorgmaatreël deur nuwe bande vervang word, selfs al lyk dit of hulle nog in 'n bruikbare toestand is en nog nie tot by die loopvlakslytasie-aanwyser afgeloop is nie.
Ten einde oneweredige slytasie te voorkom, laat jou wiele deur 'n bandspesialis spoor en balanseer. Dit sal ook jou loopvlakleeftyd verleng en jou 'n sagter rit gee. Nog 'n manier om jou bande eweredig te laat slyt, is om gereeld die wielposisies om te ruil.